DA Den Europæiske Unions Tidende C 141/17

Medlemsstaternes oplysninger om statsstøtte ydet i henhold til Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter

(2007/C 141/06)

Sag nr.: XA 56/07

Medlemsstat: Spanien

Region: Comunidad Autónoma de Andalucía

Støtteordningens benævnelse eller navnet på den virksomhed, der modtager en individuel støtte: Subvenciones destinadas a la mejora de la producción y de la calidad de los plantones de hortalizas y de las plantas de vivero, y se efectúa su convocatoria para 2007

Retsgrundlag: »Proyecto de orden por la que se establecen las bases reguladoras para la concesión de subvenciones destinadas a la mejora de la producción y de la calidad de los plantones de hortalizas y de las plantas de vivero, y se efectúa su convocatoria para 2007«

Forventede årlige udgifter til ordningen eller det samlede individuelle støttebeløb, der ydes til virksomheden: 2 730 000 EUR

Maksimal støtteintensitet: De investeringer eller arbejder, der godkendes, kan tildeles støtte på højst 35 %, når der er tale om individuelle producenter, uanset om de er fysiske eller juridiske personer, sammenslutninger af individuelle producenter, uanset om de er fysiske eller juridiske personer eller offentlige eller private organer, der ikke er juridiske personer, og formuefællesskaber. Procentsatsen sættes op til 40 %, når der er tale om producentforeninger (landbrugskooperativer og sammenslutninger af landbrugsbedrifter, der beskæftiger sig med forarbejdningsvirksomhed — Sociedades Cooperativas Agrarias og Agrupaciones Agrarias de Transformación)

Gennemførelsesdato: En måned efter retsreglens offentliggørelse i den selvstyrende region Andalusiens officielle tidende

Ordningens eller den individuelle støttes varighed: 1 år. Ifølge planen vil den sidste rate, der skal betales, blive udbetalt den 31. december 2007

Støttens formål: Støtten tager sigte på at forbedre produktionen og kvaliteten af grøntsagsplantemateriale og planteskoleplanter og ydes til producenter af grøntsagsplantemateriale og planteskoleplanter. De henhører således under kategorien »investeringer i landbrugsbedrifter« i artikel 4 i forordning (EF) nr. 1857/2006.

De udgifter, der kan subventioneres i henhold til artikel 7 i den selvstyrende region Andalusiens forslag til bekendtgørelse, holder sig inden for rammerne af det tilladte efter artikel 4, stk. 4, i forordning (EF) nr. 1857/2006. Der er tale om udgifter til følgende formål:

a) Fremavl af og forsøg med nye sorter og kloninger af arter eller artsgrupper, der opfylder de særlige certificeringsregler, og dyrkning af moderplanter, der mindst er katalogiseret som en certificeret kategori af de arter eller artsgrupper, der opfylder de særlige certificeringsregler.

b) Laboratorier for sundheds- og plantesortsanalyse og egenhændige eller af en tredjepart udførte sundheds- og plantesortsanalyser.

c) Installationer, bygninger og udstyr til produktion af planteskoleplanter og forbedring af de bestående faciliteter.

d) Investeringer med henblik på eliminering og/eller udnyttelse af forurenende rester og indførelse og certificering af kvalitetssikringsprogrammer og miljøprogrammer i overensstemmelse med ISO-standardserierne 9000 og 14000 hhv.

e) Investeringer til forbedring i plantesundhedsmæssig henseende af installationer og bygninger til produktion af planteskoleplanter.

f) Automatisering og informatisering af produktionsprocesserne.

a) Installationer og bygninger til produktion af grøntsagsplantemateriale og forbedring af de bestående faciliteter, navnlig sådanne, som anvendes til såning, spiring, vanding og gødning, klimatisering og miljøkontrol.

b) Investeringer til forbedring i plantesundhedsmæssig henseende af installationer og bygninger til produktion af grøntsagsplantemateriale.

c) Laboratorier for sundheds- og plantesortsanalyse og egenhændige eller af en tredjepart udførte sundheds- og plantesortsanalyser.

d) Investeringer med henblik på eliminering og/eller udnyttelse af forurenende rester og indførelse og certificering af kvalitetssikringsprogrammer og miljøprogrammer i overensstemmelse med ISO-standardserierne 9000 og 14000 hhv.

e) Automatisering og informatisering af produktionsprocesserne.

a) Udbredelse af og markedsundersøgelser vedrørende certificerede kategorier af grøntsagsplantemateriale og planteskoleplanter.

b) Forsøg med nye sorter og kloninger af arter eller artsgrupper, der opfylder de særlige certificeringsregler.

Formål, hvortil der ikke kan ydes støtte:

Følgende formål er ikke støtteberettigede i henhold til bekendtgørelsen:

Forslaget til bekendtgørelse opfylder kravene i artikel 18, stk. 1, i forordning (EF) nr. 1857/2006

Berørt(e) sektor(er): Planteproduktion: produktion af grøntsagsplantemateriale og planteskoleplanter

Den støttetildelende myndigheds navn og adresse:

Consejería de Agricultura y Pesca de la Junta de Andalucía Tabladilla s/n E-41071 Sevilla

Websted: http://www.cap.junta-andalucia.es

Andre oplysninger: Med dette bilag opfyldes kravet i artikel 3, stk. 2, litra c), for så vidt angår forelæggelse af kortfattede oplysninger, jf. artikel 20, stk. 1.

Directora General de la Producción Agraria

Fdo.: Judit Anda Ugarte

Sag nr.: XA 57/07

Medlemsstat: Spanien

Region: —

Støtteordningens benævnelse: Orden por la que se establecen las bases reguladoras y se aprueba la convocatoria de ayudas para reparar los daños causados en uva de mesa por las lluvias generalizadas durante el otoño de 2006 en la Comunidad Autónoma de la Región de Murcia

Retsgrundlag: »Orden APA/…/2007, de … de abril, por la que se establecen las bases reguladoras y se aprueba la convocatoria de ayudas para reparar los daños causados en uva de mesa por las lluvias generalizadas durante el otoño de 2006 en la Comunidad Autónoma de la Región de Murcia«

Forventede årlige udgifter til ordningen: 1 500 000 EUR (2007)

Maksimal støtteintensitet: Støtten kan ikke overstige 80 % af de tab, der er lidt som følge af det ugunstige vejrlig. Støtten beregnes pr. bedrift.

Beregningen af støtten foretages som følger:

Støtte = Gennemsnitlig produktion × gennemsnitlig pris × (skade i % – 20 %)

Ved beregningen af skadens omfang tages der udgangspunkt i høstmængden det år, hvor vejrliget var ugunstigt, sammenholdt med gennemsnittet for de tre foregående år. Det giver følgende ligning:

I beregningen indgår et fast fradrag på 20 % for at sikre, at støtten ikke kommer til at overstige 80 % af tabene.

Udgifter, som afholdes af forsikringsselskaberne til dækning af andre risici i henhold til forsikringen, fratrækkes det beregnede støttebeløb

Gennemførelsesperiode: Der kan ydes støtte i en periode på højst seks måneder fra bekendtgørelsens ikrafttræden

Støttens formål: Formålet med støtten er at yde kompensation til de producenter af spisedruer i den selvstyrende region Murcia, der har lidt store høsttab som følge af de voldsomme regnskyl, der ramte regionen i november 2006.

Produktionen af spisedruer i 2006 blev forsinket på grund af vejrliget i området. Høsten kom derfor i gang senere end i normale høstår.

Landbrugernes forsikringsordning dækker i tilfælde af regnskader indtil den 31. oktober, hvor høsten normalt er i hus, men på grund af forsinket modning var druerne, på det tidspunkt da regnen faldt (de første dage i november), endnu ikke blevet høstet, fordi de stadig ikke havde nået deres fysiologiske modenhed.

Således medførte den voldsomme nedbør store skader på høsten (stor forekomst af bristede druer, udbredt råd- og skimmelangreb med tilstedeværelse af botrytis), som ikke er omfattet af forsikringen, da dækningsperioden var udløbet på det tidspunkt, hvor skaden opstod. Tabene er dermed ikke blevet dækket af landbrugernes forsikringsordning.

Der skal derfor indføres en støtteordning med henblik på at kompensere for de skader, regnen har forårsaget på produktionen, som ganske vist er forsikret, men som ikke har kunnet beskyttes eller garanteres på anden måde.

Støtteordningen indføres i henhold til artikel 11 i forordning (EF) nr. 1857/2006, »Støtte i forbindelse med tab som følge af ugunstige vejrforhold«, under hensyn til bestemmelserne i stk. 2-6 og 9-10

Berørt sektor: Støtten ydes til sektoren for spisedruer i den selvstyrende region Murcia

Navn og adresse på den myndighed, der yder støtten:

Entidad Estatal de Seguros Agrarios (ENESA), Ministerio de Agricultura, Pesca y Alimentación Miguel Ángel, 23 — 5a planta E-28010 Madrid

Websted: enesa@mapya.es

Andre oplysninger: —

Madrid, abril de 2007

El Director

Fdo.: Fernando J. Burgaz Moreno

Sag nr.: XA 58/07

Medlemsstat: Spanien

Region: Andalucía

Støtteordningens benævnelse: Subvenciones a las explotaciones del olivar gravemente afectadas por las heladas en los meses de enero, febrero y marzo de 2005, en el marco del Plan especial para la capacidad reproductiva del olivar

Retsgrundlag: »Orden que modifica la Orden de 20 de noviembre de 2006, por la que se establecen las bases reguladoras para la concesión de subvenciones a las explotaciones del olivar gravemente afectadas por las heladas en los meses de enero, febrero y marzo de 2005, en el marco del Plan especial para la recuperación de la capacidad productiva del olivar, y se efectúa su convocatoria.«

Forventede årlige udgifter til ordningen: 3-årig støtteplan med følgende budget:

50 % af dette budget finansieres af Administración de la Junta de Andalucía og 50 % af Administración General del Estado

Maksimal støtteintensitet: I henhold til artikel 6.4 i bekendtgørelsen må støttebeløbet inklusive kumulering med anden offentlig støtte under ingen omstændigheder overstige den procentsats (80 %), der er angivet i artikel 11, stk. 2, i forordning (EF) nr. 1857/2006.

Den årlige kompensationsstøtte varierer alt efter, hvilke foranstaltninger der gennemføres, og beregnes som følger:

Støtteintensiteten må dog ikke overstige 80 % af den nedgang i indkomst ved salg af produktet, der skyldes frost, og inden for dette loft må støtten ikke overstige 63 000 EUR for så vidt angår regenereringsforanstaltninger (med et maksimumsareal på 7 ha) og 6 000 EUR for så vidt angår genbeplantning (med et maksimumsareal på 3 ha)

Gennemførelsesdato: Dette dekret træder i kraft på dagen efter offentliggørelsen i Boletín Oficial de la Junta de Andalucía. I henhold til artikel 20 i forordning (EF) nr. 1857/2006 offentliggøres dekretet senest ti dage efter Kommissionens modtagelse af dette bilag.

Denne støtteordning er indført under tre år efter, at udgifterne eller tabet er opstået, og opfylder dermed kravet i artikel 11, stk. 10, i forordningen

Ordningens eller den individuelle støttes varighed: Denne ordning har en varighed af tre år og omfatter således regnskabsåret 2007, 2008 og 2009. Støtten udbetales senest fire år efter, at udgifterne eller tabet er opstået, og opfylder dermed kravet i artikel 11, stk. 10, i forordningen

Målet med støtten: Støtte til SMV'er som kompensation for udgifter i forbindelse med ugunstige vejrforhold: frost i januar, februar og marts 2005.

Der gives støtte til en del af den indkomstnedgang, som de frostramte olivenproducerende bedrifter har haft i forbindelse med gennemførelsen af følgende foranstaltninger:

Intensiv beskæring: fjernelse af tertiære grene og mindst én sekundær gren på oliventræer med frostskader.

Kraftig beskæring: fjernelse af adskillige sekundære grene og nogle primære grene på oliventræer med frostskader.

Krydsbeskæring: fjernelse af alle primære grene på oliventræer med frostskader.

Nedskæring: beskæring af stammen eller stammerne på oliventræer med frostskader til under 40 cm over jordoverfladen.

Genbeplantning: fjernelse af det døde oliventræs rod og plantning af en ny frøplante. Udgifter til nye frøplanter, der allerede er plantet, eller som skal plantes, dækkes ikke

Berørt(e) sektor(er): Den primære olivensektor (bedrifter, hvor der dyrkes oliven)

Den støttetildelende myndigheds navn og adresse:

Consejería de Agricultura y Pesca Avda. Tabladilla s/n E-41013 Sevilla

Websted: http://www.juntadeandalucia.es/agriculturaypesca/portal/opencms/portal/portada.jsp

Andre oplysninger: I overensstemmelse med artikel 11, stk. 7, i forordningen blev frostperioderne i januar, februar og marts 2007 officielt anerkendt som en ugunstig vejrbegivenhed, der kan henregnes under en naturkatastrofe, ved Real Decreto-ley 1/2005, af 4. februar 2005 vedrørende hasteforanstaltninger til afhjælpning af skader i landbrugssektoren som følge af frostvejr i januar 2005.

I betragtningerne til ovennævnte Real Decreto hedder det, at »Skadernes omfang har medført en situation, der ifølge fællesskabets bestemmelser om statsstøtte til landbrugssektoren kan henregnes under naturkatastrofe, og det anbefales, at de offentlige myndigheder øjeblikkeligt træffer afhjælpende foranstaltninger med henblik på gradvis tilbagevenden til normale økonomiske tilstande i de berørte områder«.

Efterfølgende blev det ved Real Decreto-ley 6/2005 af 8. april 2005 om anvendelse af Real Decreto-ley 1/2005 fastsat at »Real Decreto-ley 1/2005 af 4. februar 2005 vedrørende hasteforanstaltninger til afhjælpning af skader i landbrugssektoren som følge af frostvejr i januar 2005 finder anvendelse på skaderne som følge af frostvejr i februar og marts 2005«.

La Secretaria General de Agricultura, Ganadería y Desarrollo rural

Teresa Sáez Carrascosa

Sag nr.: XA 59/07

Medlemsstat: Østrig

Region: Niederösterreich

Støtteordningens benævnelse eller navnet på den virksomhed, der modtager en individuel støtte: Richtlinie für die Förderung der Qualitätsverbesserung der Niederösterreichischen Rinderzucht — „NÖ — Genetik Programm“

Retsgrundlag: NÖ Landwirtschaftsgesetz

Forventede årlige udgifter til ordningen eller det samlede individuelle støttebeløb, der ydes til virksomheden: Op til 600 000 EUR om året

Maksimal støtteintensitet: Maksimalt 80 % af omkostningerne

Gennemførelsesdato: Maj 2007

Ordningens eller den individuelle støttes varighed: December 2013

Målet med støtten: Formålet er at yde støtte til kvægavlsforeninger i Niederösterreich til dækning af omkostningerne ved oprettelse og løbende ajourføring af kvægstambøger samt ved rådgivning af bedrifter med stambogsregistrerede besætninger i bedriftsforvaltning og kvalitetsstyring. Endvidere ydes der støtte til tilrettelæggelse og gennemførelse af udstillinger og dyrskuer for avlskvæg af høj kvalitet.

Foranstaltningen bygger på artikel 15 (teknisk bistand i landbrugssektoren) og artikel 16 (støtte til husdyrsektoren)

Berørt(e) sektor(er): Kvægavl

Den støttetildelende myndigheds navn og adresse:

Amt der Niederösterreichischen Landesregierung Abteilung Landwirtschaftsförderung LF3 Landhausplatz 1 A-3109 St. Pölten

Internetadresse: http://www.noe.gv.at/

Andre oplysninger: —

XA-nummer: XA 63/07

Medlemsstat: Letland

Region: —

Støtteordningens navn eller navnet på den støttemodtagende virksomhed: Atbalsta shēma »Atbalsts apdrošināšanas prēmiju daļējai segšanai«

Retsgrundlag: Ministru kabineta 2007. gada 23. janvāra noteikumi Nr. 78 »Noteikumi par valsts atbalstu lauksaimniecībai 2007. gadā un tā piešķiršanas kārtību« 10. pielikuma I. atbalsta programma

De planlagte årlige udgifter i henhold til ordningen eller det samlede individuelle støttebeløb, der ydes til virksomheden: Samlede udgifter til ordningen i 2007: 200 000 LVL

Maksimal støtteintensitet:: Der ydes en støtte på 50 % af udgifterne til præmier for forsikringer indgået mellem forsikringsselskaber og forsikringstagere, dog højst 25 LVL pr. enhed (hektar eller dyreenhed), højst 50 LVL for kartofler og grøntsager og højst 150 LVL for frugttræer og bærplanter

Gennemførelsestidspunkt: 1. april 2007.

Støtteordningens eller det individuelle støtteprojekts varighed: Indtil 30. december 2007

Støttens formål: Formålet med støtten er at reducere produktionsrisiciene i forbindelse med plante- og husdyrproduktion ved delvist at opveje udgifterne til tegning af forsikringspolicer.

Foranstaltningerne er i overensstemmelse med artikel 12 i forordning (EF) nr. 1857/2006

Berørte sektorer: Små og mellemstore virksomheder i landbrugssektoren. Plante- og husdyrproduktion

Navn og adresse på den myndighed, der yder støtten:

Latvijas Republikas Zemkopības ministrija LV-1981 Rīga

Websted: www.zm.gov.lv

Andre oplysninger: —